Nr.18083/4.10.2023 
RAPORT DE SPECIALITATE
           Subsemnata Nedelcu Mariana Camelia, Șef serviciu buget finanțe contabilitate resurse umane salarizare impozite și taxe, am analizat  “Proiectul de hotărâre privind rectificarea bugetului de venituri și cheltuieli al Unității de Asistență  Medico-Socială Boldești-Scăeni pe anul 2023.”      
          Proiectul a fost întocmit conform prevederilor legale:
- Ordonanța de Urgență  nr.57/2019 - privind Codul administrativ
- Legea nr.273/2006 - privind finanțele publice locale
-Adresa DSP Prahova nr.23729/28.09.2023

          Rectificarea a fost întocmită pentru bugetul instituțiilor publice finanțate din venituri proprii și subvenții și constă în:

I-suplimentarea veniturilor secțiunii de funcționare cu suma de 200.000 lei la următoarele surse de venit:

*197.000 lei subvenții pentru instituțiile publice;

*41.000 lei contribuții persoane asistate;

*-38.000 lei vărsăminte din secțiunea de funcționare pentru finanțarea secțiunii de dezvoltare;

 -suplimentarea cheltuielilor secțiunii de funcționare cu suma de 200.000 lei din care 197.000 lei pentru cheltuieli de personal și 3.000 lei pentru medicamente
II-suplimentarea veniturilor secțiunii de dezvoltare cu suma de 38.000 lei prin vărsăminte din secțiunea de funcționare;

-suplimentarea cheltuielilor secțiunii de dezvoltare cu suma de 38.000 lei pentru alte active fixe în vederea achiziției unei masini de spălat profesionale cu capacitatea de 23-27 kg; 
III-virări de credite între alineate în cadrul aceluiași capitol respectiv asigurări și asistentă socială pentru buna desfășurare a activității;
         Respectând prevederile legale în vigoare  proiectul de hotărâre mai sus menționat poate fi supus spre aprobare Consiliului Local.

